Kulturtinget

Kulturtinget var en statlig kulturinstitusjon i Norge under andre verdenskrig. Den ble opprettet i september 1942 av Nasjonal Samling (NS), Quislings fascistparti, som fra 1942 til 1945 hadde den formelle regjeringsmakten og styrte statsapparatet.Propagandareportasjen «Oslo: NS 8. Riksmøte: Kulturting i Aulaen» i Norsk ukerevy (Filmavisen) 28. september 1942 Kulturtinget fungerte som et rådgivende organ for Kultur- og folkeopplysningsdepartementetStore norske leksikon om Kulturtinget og hadde som mål å sikre «et fritt åndsliv med organisert selvstyre under statens tilsyn». Kulturtinget og Næringstinget utgjorde tilsammen Rikstinget – et laugbasert tokammersystem som var planlagt å erstatte Stortinget.

Selv om målet offisielt var kulturfaglig veiledning og ikke politisk styring, var Kulturtinget en del av NS' ideologiske prosjekt for å «nyordne» det norske samfunnet. Forsøket på å omorganisere, ensrette, kontrollere og nazifisere kulturlivet mislyktes imidlertid, og institusjonen fikk liten reell betydning.

Bakgrunn og møter

Kulturtinget ble oppnevnt av «propagandaminister» (kultur- og folkeopplysningsminister) Gulbrand Lunde, som ble tingets første president, under «Kulturmøtet» i Universitetets aula i Oslo lørdag 26. september 1942, et arrangement under partiets «8. riksmøte».
Landet var da styrt av tyske okkupasjonsmyndigheter og Vidkun Quislings «nasjonale» regjering utgått av Nasjonal Samling (NS).

Det første møtet ble åpnet i Universitetets gamle festsal 21. september 1943 av kulturminister Rolf Jørgen Fuglesang som hadde overtatt ministerposten etter Lundes død 25. oktober 1942.Propagandareportasjen «Nasjonal Samlings Kulturting 1943» i Norsk ukerevy 4. oktober 1943Reportasje fra «Norges kulturtings åpning» i Aftenposten onsdag 22. september 1943 Det andre, og siste, ble holdt i Erkebispegården i Trondheim 25.–27. juli 1944.Fra kirke- og kulturkampen under okkupasjonen (Institutt for Norsk Okkupasjonshistorie 1980, søkbar PDF-kopi)Propagandareportasjen «Trondheim: NS Kulturting 1944» i Norsk ukerevy 7. august 1944

Kulturtinget var også en planlagt avdeling i Quislings «nyordning» av statsforfatningen i Norge. Stortinget skulle erstattes av et «Riksting» oppdelt i et «Næringsting» og et «Kulturting». Landet skulle styres etter «førerprinsippet» og «nasjonens kultur- og næringsliv organiseres i selvstyrende legalisert yrkeslag (laug) som danner bindeledd mellom den enkelte og staten, under statens kontroll».Om blant annet riks-, nærings- og kulturting i en høyesterettsdom under landsvikoppgjøret1946

Medlemmer

Kulturtinget var satt sammen av 46 medlemmer.  Medlemmene i det første kulturtingetOm Kulturinget i NS 8. riksmøte (Rikspropagandaledelsen, 1943) side 67 ble oppnevnt direkte av daværende kulturminister Gulbrand Lunde og ikke av kunstnerorganisasjonene.

Faste representanter:
 Universitetets prorektor, professor Adolf Hoel (1879–1964), Oslo
 Landbrukshøgskolens rektor, professor M. M. Langballe (Michael Marius Langballe, 1873-1959), Ås
 Norges tekniske høgskoles rektor, professor Olav Heggstad (1877–1954), Trondheim
 Pressedirektoratet ved pressedirektør Anders Beggerud (1894–1957), Oslo
 Filmdirektoratet ved byråsjef Birger Rygh Hallan (1912–), Oslo
 Teaterdirektoratet ved teaterdirektør Åsmund Sveen (1910–1963) – I 1943/1944 Teaterdirektoratet ved byråsjef Johan William Boeck
 Nasjonalgalleriets direktør, professor Søren Onsager (1878–1946), Oslo
 Riksantikvaren ved restaureringskonsulent Alfred Hagn (1882–1958), Stabekk
 Noregs Ungdomslags landsleder Eiliv Trahaug (1912–), Oslo
 Norsk rikskringkastings programsjef, dr. Eyvind Mehle (1895–1945), Oslo
 Riksarkitekt Hans Fredrik Crawfurd-Jensen (1882–1947), Oslo
Vitenskap og forskning:
 Professor Herman Harris Aall (1871–1957), Oslo
 Professor Birger Meidell (1882–1958), Oslo
 Professor P. Borgedal (1880–) – I 1943/1944 dosent Erling Styri (1890–1952), Ås
 Professor Hans Skarphagen (1888–1971), Høvik
 Dosent Thordar Quelprud (1901–1992), Oslo
 Dosent Henrik L. Selberg (1906–1993), Universitetet, Oslo
 Sjefkjemiker Lars Erlandsen, Grefsen
 Professor Gudmund Schnitler (1897–1976), Oslo
 Magister Harald Egenæs Lund (1910–1972), Stavanger
(Riksantikvar Harry Fett (1875–1962)Protokoll for førerting, kulturting og kulturråd (PDF fra Institutt for norsk okkupasjonshistories arkiv)
Presse og kringkasting:
 Direktør Paul Glasenapp (1911–2002), Norsk Telegrambyrå, Oslo
 Redaktør Johannes Knudsen (1881– ), Trondheim
 Redaktør Torstein Lange (1886–1959), Gjøvik
 Redaktør Trygve Dehli Laurantzon (1903–1975). Norsk Jord, Oslo
 Redaktør Arnt Rishovd (1897–), Fritt Folk, Oslo
 Avdelingsjef Harry Ivarson, NRK, Bergensavdelingen
Kunst og kunsthåndverk:
 Billedhoggeren, professor Wilhelm Rasmussen (1879–1965), Oslo
 Kunstmaleren Roar Matheson-Bye (1895–1987), Trondheim
 Grafikeren Olaf Willums (1886–1967), Oslo
 Tegneren Harald Damsleth (1906–1971), Herolden reklamebyrå, Oslo
 Komponisten David Monrad Johansen (1888–1974), Slependen
 Kapellmester Jim Johannessen, Rikshirdstaben
 Fiolinisten Willy Johansen (1903–1976), NRK, Oslo
 Operasjef Karl Aagaard Østvig (1889–1968), NRK, Oslo
 Billedveversken Ragnhild Prestgard, Heidal pr. Sjoa
 Byarkitekt Frithjof William Rode (1896–1963), Oslo
 Arkitekt Wilhelm K. Essendrop (1893–1971), Oslo
 Bestyrerinnen av Nasjonalhøgskolen, fru Dina Stave, Smestad
 Konsulent Ola Evju, Bø i Telemark
 Direktør Leif Sinding (1895–1985), Oslo
 Teatersjef Gustav Berg-Jæger (1884–1957), Haslom
 Skuespiller Johan Hauge (1879–1967), Blindern
Litteratur:
 Forfatteren Finn Halvorsen (1893–1960), Oslo
 Forfatteren Kristen Gundelach (1891–1971), Slependen
 Forlagsbokhandler Gunnar Stenersen (1901–1968), Oslo
 Bibliotekar frøken Sigrid Askrød, Sarpsborg

Kulturrådet
Kulturtinget bestod av et kulturråd og et egentlig kulturting. Medlemmene i «Norges kulturråd», som var Kulturtingets arbeidsutvalg, var:

 Vitenskap og forskning: Universitetets prorektor, professor Adolf Hoel
 Skulptur: direktør for Statens Kunstakademi, professor Wilhelm Rasmussen
 Maleri: Nasjonalgalleriets direktør, professor Søren Onsager
 Musikk: komponisten David Monrad Johansen
 Litteratur og teater: forfatteren Finn Halvorsen
 Film: filmregissør Leif Sinding
 Arkitektur: byarkitekt F. W. Rode
 Presse: redaktør Johannes Knudsen

Formann var Rolf J. Fuglesang, minister for Kultur- og folkeopplysningdepartementet etter at Gulbrand Lunde døde i oktober 1942

Se også
 Kultur- og folkeopplysningsdepartementet, departement fra 26. september 1940 til krigens slutt
 Departementets midlertidige konsultative råd i kunstneriske spørsmål
Referanser

Eksterne lenker
Protokoll for førerting, kulturting og kulturråd (PDF fra Institutt for norsk okkupasjonshistories arkiv)

Kategori:Organisasjoner etablert i 1942
Kategori:Organisasjoner opphørt i 1945
Kategori:Norge under andre verdenskrig
Kategori:Tidligere norske statlige myndigheter
Kategori:Nasjonalsosialistisk kultur